Lasíthi

Periferieininga Lasíthi (gresk Περιφερειακή ενότητα Λασιθίου, Periferiakí enótita Lasithíou) er den austlegaste periferieininga på øya Kreta i Hellas, aust for Iráklio. Lasíthi er ei av fire periferieiningar i periferien Kreta.

Hovudstaden er Ájos Nikólaos, og andre større byar er Ierápetra, Sitía og Neápoli. Av fjell finn ein Díkti i vest og Sitíafjella i aust. Egearhavet ligg i nord medan Libyahavet ligg i sør.

Aust for landsbyen Eloúnda ligg øya Spinalonga, som tidlegare var ein venetiansk festning og ein koloni for spedalske. Ved foten av Díkti ligg Lasíthiplatået, som er kjend for sine vindmøller.

På grunn av dei mange strendene og det milde klimaet kjem mange turistar til Lasithi. Masseturisme finne ein på stader som Vái, Ájos Nikólaos og øya Khrysí.

Prefekturet har mange funn frå antikken og førhistorisk tid. Vasilikí, Foúrnou Korfí, Pýrgos, Zákros og Gourniá er ruinar frå den minoiske sivilisasjonen, Lato og Itanos var doriske byar.

 Administrativ inndeling 

Tidlegare var Lasíthi eit prefektur. Frå 2011 er periferieininga delt inn i fire kommunar.

 Periferieining  Kommune  Tidlegarekommune  Postnummer  Retningsnr Lasíthi   Ájos Nikólaos   Ájos Nikólaos  721 00  28410-2   Neápoli  724 00  28410-3   Vrakhási     Sitía  Sitía  723 00  28430-2   Ítanos  723 00  28430-6   Lévki  720 56  28430-9  Oropédio Lasithíou  Oropédio Lasithíou  720 53  28440-2  Ierápetra  Ierápetra  722 00  28420-2   Makrý Jalós  720 55  28430-2

Byar og tettstader
Dei største byane og tettstadene i periferieininga er:
 Tettstad  Kommune  Folketal 2011Folketeljing 2011, revidert  Folketal 2021Folketeljing 2021 Ierápetra  Ierápetra  12 355  13 609 Ájos Nikólaos  Ájos Nikólaos  11 421  12 149 Sitía  Sitía  9 348  10 565 Neápoli  Ájos Nikólaos  2 683  2 773 Skhísma  Ájos Nikólaos  1 730  1 698 Gra Lyjá  Ierápetra  1 528  1 451 Kritsá  Ájos Nikólaos  1 296  1 291 Kendrí  Ierápetra  1 021  1 051 Palékastro  Sitía  953  1 024 Sísi  Ájos Nikólaos  1 003  1 001

 Referansar 

 Bakgrunnsstoff 
 Den geografiske profilen til Lasíthi 

 Kjelde 

Lasithi

Lasithi
Lasithi